2020 m. d.

prekių viešojo pirkimo–pardavimo

sutarties Nr.

1 priedas

****

Projektas Nr. LT/2019/VSF/2.4.5.2 „Atvykimo – išvykimo sistemos veiklos sąnaudos“ (VSF 2014–2020 m. programa)

1. **BENDROSIOS NUOSTATOS**

1. Informatikos ir ryšių departamentas prie Lietuvos Respublikos vidaus reikalų ministerijos (adresas Šventaragio g. 2, LT-01510 Vilnius, įstaigos kodas 188774822) (toliau – IRD, Pirkėjas arba Perkančioji organizacija) įsigyja licencijuotą programinę įrangą.

2. Antra pirkimo objekto dalis: Rezervinio kopijavimo „Veeam Availability Suite for VMWare Enterprise Plus“ licencijos arba lygiavertės (24 vnt.).

3. Licencijuota programinė įranga su programinės įrangos gamintojo techniniu palaikymu turi būti pristatyta adresu Šventaragio g. 2, LT-01510 Vilnius ir aktyvuota 2020 m. gruodžio 1 dieną ir turi galioti iki 2022 m. gruodžio 31 dienos.

4. Licencijuotos programinės įrangos (toliau – Prekės) įsigijimas finansuojamas projekto Nr. LT/2019/VSF/ 2.4.5.2 „Atvykimo – išvykimo sistemos veiklos sąnaudos “ (toliau – Projektas) (VSF 2014–2020 m. programa) lėšomis.

5. Bendra informacija apie Projektą:

Dėl kylančių piliečių migracijos srautų ir siekiant stiprinti Europos Sąjungos (toliau – ES) išorės sienų kontrolę, vidaus saugumą, Šengeno erdvės veikimą bei kovą su terorizmu ir organizuotu nusikalstamumu, išnaudojant dėl technologijų pažangos atsirandančias naujas galimybes, 2017 m. lapkričio 20 d. Europos Parlamentas ir ES Taryba priėmė reglamentą (toliau – ES reglamentas) dėl vieningos Europos skaitmeninės automatizuotos atvykimo ir išvykimo sistemos (toliau – AIS) kūrimo ir reglamentą, kuriuo iš dalies keičiamos Šengeno sienų kodekso nuostatos, susijusios su naujos sistemos kūrimu. Sistemoje bus registruojami trečiųjų šalių piliečių asmeniniai ir biometriniai duomenys bei užsieniečių, kertančių ES valstybių narių išorės sienas, atvykimo, išvykimo bei atsisakymo leisti jiems atvykti duomenys. AIS turėtų pradėti veikti bandomuoju režimu ne vėliau kaip 2020 m. AIS reikalinga siekiant gerinti išorės sienų valdymą ir kontrolę, tvarkytis su didėjančiu į ES atvykstančių ir iš jos išvykstančių keliautojų skaičiumi, nustatyti užsibuvusių asmenų tapatybę, padės užkirsti kelią neteisėtai imigracijai, stiprinti kovą su terorizmu ir kita sunkia nusikalstama veika bei atskleisti ir tirti tokius atvejus. Pilnai įdiegus sistemą bus užtikrinta saugi ir efektyvi valstybių narių sienų kontrolė, patikrinimai kertant valstybių sienas prailgės, bet ne itin reikšmingai ir bus įvykdyti įsipareigojimai numatyti ES reglamente.

Projekto tikslas – užtikrinti, kad būtų tinkamai pasirengta dirbti su AIS, nacionaline sienų infrastruktūra ir užtikrintas nepertraukiamas vienodos visose valstybėse narėse nacionalinės sąsajos (toliau – VNS, angl. - NUI) įrangos veikimas. Tuo tikslu planuojama parengti duomenų centrus VNS įrangos bei tinklo prieigos punkto (toliau – angl. TAP) įrangos talpinimui ir veikimui, užtikrinti duomenų centrų infrastruktūros priežiūrą ir palaikymą. Taip bus užtikrinamas saugus AIS centrinės sistemos ryšys su nacionaline infrastruktūra.

6. Pirkimo objektui (Prekėms) apibūdinti galimai nurodyti konkretūs techniniai parametrai, technologijos, procesai, gamintojai ar prekės ženklai, standartai, tipai yra tik informacinio pobūdžio. Pardavėjas gali siūlyti ir lygiaverčius produktus, tačiau siūlomų analogiškų arba lygiaverčių produktų parametrai negali būti prastesni nei reikalaujami. Siūlomų „lygiaverčių“ prekių lygiavertiškumą turi įrodyti Pardavėjas.

**II. ANTRA PIRKIMO OBJEKTO DALIS**

Rezervinio kopijavimo „Veeam Availability Suite for VMWare Enterprise Plus” licencijos arba lygiavertės (24 vnt.) su programinės įrangos gamintojo techniniu palaikymu:

| **Eil. Nr.** | **Parametras** | **Minimalūs reikalavimai** |
| --- | --- | --- |
| 1. | Gamintojas, pavadinimas | Nurodo Pardavėjas |
| 2. | Pardavėjas turi būti įgaliotas gamintojo atstovas arba turi būti sudaręs atitinkamą sutartį su kitu ūkio subjektu, turinčiu teisę atstovauti siūlomos programinės įrangos gamintoją | Dokumentas, patvirtinantis, kad Pardavėjas yra siūlomos įrangos įgaliotas gamintojo atstovas arba yra sudaręs atitinkamą sutartį su kitu ūkio subjektu, turinčiu teisę atstovauti siūlomos programinės įrangos gamintoją. |
| 3. | Licencijų kiekis | 24 procesorių licencija (ang. socket) neribojant replikuojamų ar kopijuojamų virtualių serverių skaičiaus. |
| 4. | Rezervinių kopijavimo ir replikavimo programinės įrangos integracija | Privalo integruotis į esamą virtualizavimo platformą – VMware vSphere Virtualioje aplinkoje veikimas užtikrinamas nediegiant agentų į virtualius serverius (ang. agent less). |
|  | Programinės įrangos funkcionalumas | Turi būti pateikta licencija, užtikrinanti žemiau reikalaujamą funkcionalumą:   * daryti/atstyti virtualių serverių rezervines kopijas jų nestabdant; * asinchroniškai replikuoti serverius į iš anksto aprašytą duomenų laikmeną ar nutolusį duomenų centrą; * turi daryti rezervines kopijas naudojant VSS (Volume Snapshot Service) technologiją. Privalo palaikyti ne tik failinių sistemų, bet ir taikomosios programinės įrangos (tokios kaip MS Exchange, MS SQL, MS AD, MS Sharepoint) korektišką duomenų rezervinį kopijavimą naudojant VSS integraciją; * privalo gebėti atlikti rezervinį kopijavimą panaudojant sukurtas momentines rezervines kopijas duomenų saugykloje; * privalo palaikyti objektų atstatymą iš momentinių kopijų.   Turi būti galimybė deleguoti duomenų ar virtualių mašinų atstatymo užduotis. |
|  | Duomenų išdubliavimo (atsarginių kopijų darymo būdas), versijavimo užtikrinimas | Turi turėti rezervinių duomenų kopijų išdubliavimo (“deduplication”) ir versijavimo funkcionalumą. |
|  | Paieškos funkcionalumas | Turi užtikrinti rezervinių kopijų indeksavimą bei paieškos funkciją visoje rezervinių kopijų bibliotekoje (einamoji kopija ir visos archyvinės). |
|  | Atstatomumo užtikrinimas | Programinė įranga privalo automatiškai patikrinti kiekvieną rezervinę kopiją, garantuojant jos atstatomumą į tą pačią būseną kai buvo atlikta rezervinė kopija. |
|  | Rezervinių kopijavimo ir replikavimo programinės įrangos valdymo centras | Turi pilnai integruotis į turimą ir naudojamą Veeam Availability Suite centralizuotą valdymo konsolę visoms rezervinėms kopijoms ir replikoms konfigūruoti, administruoti ir valdyti. |
|  | Stebėjimo funkcionalumas („monitoring“) | Programinė įranga privalo:   * gebėti stebėti rezervinio kopijavimo ir virtualią infrastruktūrą; * automatiškai siųsti pranešimus apie pastebėtus sutrikimus ar nekorektišką darbą; * leisti sukurti ataskaitas atspindinčias rezervinio kopijavimo ir virtualios infrastruktūros būklę. |
|  | Resursų planavimo funkcionalumas | Programinė įranga, atsižvelgdama į sukauptus našumo stebėjimo duomenis, turi galėti pateikti resursų poreikio prognozę. |
|  | Siūlomų produktų aprašymai | Kartu su pasiūlymu turi būti pateikiami siūlomų produktų gamintojo aprašymai (pdf formatu lietuvių arba anglų kalba), kuriuose būtų nurodytos siūlomų produktų charakteristikos. |
|  | Komponentų sąrašas ir gamintojo kodai | Atskirame dokumente, kuris pateikiamas kartu su pasiūlymu turi būti pateikiamas pilnas komplektuojamų komponentų sąrašas su gamintojo kodais, kiekiais ir pavadinimais. |
|  | Programinės įrangos diegimas (diegimo kaina įskaitoma į pasiūlymo kainą) | Turi būti atliktas programinės įrangos pradinis įdiegimas ir sukonfigūravimas pagal su Perkančiąja organizacija suderintą planą. |
|  | Programinės įrangos gamintojo suteikiamas programinės įrangos palaikymas | Licencijos turi būti pateiktos su gamintojo techninio aptarnavimu ir atnaujinimu laikotarpiui nuo licencijų aktyvavimo gamintojo internetiniame puslapyje dienos iki 2022 m. gruodžio 31 d.  Programinės įrangos gamintojo palaikymas turi būti teikiamas ne mažiau kaip 9 x5 darbo dienomis ir užtikrinti nemokamą naujų programinės įrangos versijų ir pataisymų pateikimą palaikymo galiojimo metu. Palaikymas teikiamas laikotarpiu nuo licencijų aktyvavimo gamintojo internetiniame puslapyje dienos iki 2022 m. gruodžio 31 d.  Turi būti galimybė dėl techninių problemų tiesiogiai kreiptis į programinės įrangos gamintoją, registruojant problemą telefonu arba gamintojo internetinėje svetainėje. |

|  |  |
| --- | --- |
| **PIRKĖJAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktoriaus pavaduotoja,  atliekanti direktoriaus funkcijas  A. V.  Alvyda Pupkovienė | **PARDAVĖJAS**  **Ūkio subjektų grupė, sudaryta iš UAB „Blue Bridge MSP“ ir UAB „Blue Bridge“, atstovaujama atsakingojo partnerio UAB „Blue Bridge MSP“**  Direktorius  A. V.  Dalius Butkus |