****

Projektas Nr. LT/2019/VSF/2.4.5.2 „Atvykimo – išvykimo sistemos veiklos sąnaudos“ (VSF 2014–2020 m. programa)

**PREKIŲ VIEŠOJO PIRKIMO–PARDAVIMO SUTARTIS**

2020 m.  d. Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Pirkėjas**), atstovaujamas direktoriaus pavaduotojos, atliekančios direktoriaus funkcijas, Alvydos Pupkovienės, veikiančios pagal Lietuvos Respublikos vidaus reikalų ministrės 2020 m. kovo 20 d. įsakymą Nr. 1TE-53 „Dėl pavedimo atlikti funkcijas“, ir ūkio subjektų grupė, sudaryta iš UAB „Blue Bridge MSP“ ir UAB „Blue Bridge“, veikianti 2020 m. rugpjūčio 24 d. tarpusavyje pasirašytos jungtinės veiklos sutarties Nr. SUT200824RTA1-01 pagrindu, atstovaujama atsakingojo partnerio **UAB „Blue Bridge MSP“** (toliau – **Pardavėjas**), atstovaujama direktoriaus Daliaus Butkaus, toliau kartu ar atskirai vadinamos Šalimis, vadovaudamosi Turto valdymo ir ūkio departamento prie Lietuvos Respublikos vidaus reikalų ministerijos informacinių technologijų viešojo pirkimo komisijos 2020 m. rugsėjo 29 d. posėdžio protokolu Nr. P-372-IRD-D21-63-4, sudaro šią prekių viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Pardavėjas įsipareigoja Sutartyje nustatytomis sąlygomis ir tvarka perduoti Pirkėjui nuosavybės teise rezervinio kopijavimo „Veeam Availability Suite for VMWare Enterprise Plus“ licencijas (24 vnt.) (toliau – prekės) (II pirkimo objekto dalis), kurių specifikacija nurodyta Sutarties priede – „Techninė specifikacija“ (toliau – Sutarties 1 priedas), o Pirkėjas įsipareigoja priimti Sutarties ir Sutarties 1 priedo reikalavimus atitinkančias prekes bei sumokėti už jas Sutartyje nustatytomis sąlygomis ir tvarka.

1.2. Sutarties dalykas apima prekių pirkimą–pardavimą, prekių pristatymą ir aktyvavimą.

**2. SUTARTIES KAINA IR ATSISKAITYMO TVARKA**

2.1. Sutarties kaina antrai pirkimo objekto daliai – **70 247,76Eur**(**septyniasdešimt tūkstančių du šimtai keturiasdešimt septyni eurai septyniasdešimt šeši centai**), įskaitant pridėtinės vertės mokestį (toliau – PVM). Detalios prekių kainos (įkainiai):

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas** | **Vienetų skaičius** | **Vieneto kaina Eur, be PVM** | **Kaina, Eur be PVM**  **(24-ių vnt.)** | **Kaina, Eur su PVM**  **(24-ių vnt.)** |
| 1. | Rezervinio kopijavimo „Veeam Availability Suite for VMWare Enterprise Plus” licencijos | 24 | 2 419,00 | 58 056,00 | **70 247,76** |

2.2. Į Sutarties kainą/prekių vienetų kainas (įkainius) įskaitomi visi mokesčiai ir rinkliavos, prekių pristatymo, aktyvavimo bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/prekių vienetų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Prekių perdavimas ir priėmimas įforminamas prekių perdavimo–priėmimo aktu, kuris Sutartyje nustatyta tvarka pasirašomas Pardavėjo ir Pirkėjo, patikrinus suteiktą prekių aktyvavimą internetiniame puslapyje ir tik dėl tokių prekių, kurios atitinka Sutartyje ir Sutarties 1 priede nurodytus reikalavimus. Prekių priėmimo-perdavimo aktas pasirašomas 2 (dviem) vienodą juridinę galią turinčiais egzemplioriais. Šalių pasirašytas prekių priėmimo-perdavimo aktas yra pagrindas PVM sąskaitai faktūrai išrašyti.

2.5. Už tinkamai ir faktiškai pristatytas ir aktyvuotas Sutarties ir Sutarties 1 priedo reikalavimus atitinkančias prekes, Pirkėjas su Pardavėju atsiskaito mokėjimo pavedimu, pinigus pervesdamas į Pardavėjo sąskaitą ne vėliau per 5 (penkias) darbo dienas nuo lėšų iš Vidaus saugumo fondo gavimo dienos, bet ne vėliau kaip **60 (šešiasdešimt)** dienų nuo prekių perdavimo–priėmimo akto pasirašymo ir teisingos sąskaitos faktūros gavimo dienos. Vykdant Sutartį, PVM sąskaitos faktūros / sąskaitos faktūros turi būti teikiamos elektroniniu būdu, kaip numatyta Lietuvos Respublikos viešųjų pirkimų įstatymo (toliau – VPĮ) 22 straipsnio 3 dalyje. Pardavėjui nepateikus PVM sąskaitos faktūros / sąskaitos faktūros elektroniniu būdu, Pirkėjas turi teisę nevykdyti mokėjimo.

2.6. Sutarties kaina/prekių vienetų kainos (įkainiai) Sutarties galiojimo laikotarpiu turi būti perskaičiuojama/os (didinama/os ar mažinama/os) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai/prekių vienetų kainoms (įkainiams). Šalims raštu susitarus ir ne vėliau kaip iki prekių perdavimo–priėmimo akto pasirašymo dienos, perskaičiuojama tik ta Sutarties kainos dalis/prekių vienetų kainų (įkainių) dalis, kuriai/ioms turėjo įtakos PVM tarifas ir tik pasikeitusio mokesčio dydžiu. Sutarties kainos/prekių vienetų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo inicijuoja Pardavėjas, kreipdamasis į Pirkėją raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/prekių vienetų kainoms (įkainiams). Pirkėjas taip pat turi teisę inicijuoti Sutarties kainos/prekių vienetų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos/prekių vienetų kainų (įkainių) perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Sutarties kaina/prekių vienetų kainos (įkainiai) bei šio perskaičiavimo įsigaliojimo sąlygos.

2.7. Tarpiniai mokėjimai nenumatomi.

2.8. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Pirkėjas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nepristatytų prekių pirkimo ir privalo apie tai informuoti Pardavėją. Esant valstybės piniginių išteklių išdavimo ribojimo situacijai ir Pirkėjui atsisakius dar nepristatytų prekių, Pirkėjui nėra taikomos jokios sankcijos, kylančios iš sutartinių įsipareigojimų nevykdymo.

2.9. Sutarties kainai apskaičiuoti taikomas kainodaros būdas: fiksuota kaina su peržiūra.

**3. ŠALIŲ ĮSIPAREIGOJIMAI**

3.1. Pardavėjas įsipareigoja:

3.1.1. be papildomo mokesčio savo transportu pristatyti Sutarties ir Sutarties 1 priede nustatytus reikalavimus atitinkančias prekes, jas aktyvuoti 2020 m. gruodžio 1 dieną, adresu: Šventaragio g. 2, Vilnius. Prekės turi galioti iki 2022 m. gruodžio 31 dienos;

3.1.2. pristatyti prekes, atitinkančias Sutarties 1 priede nurodytą prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams, garantuoti tinkamą parduodamų prekių kokybę. Jei Sutarties 1 priede nurodytas ilgesnis reikalaujamas prekių minimalus garantijos terminas, prekei taikomas ne trumpesnis garantijos terminas nei nurodyta Sutarties 1 priede. Garantinis laikotarpis pradedamas skaičiuoti nuo prekių perdavimo-priėmimo akto pasirašymo dienos;

3.1.3. pristatęs prekes ir jas aktyvavęs, pateikti Pirkėjui pasirašytą prekių perdavimo-priėmimo aktą ir nurodyti informaciją, suteikiančią galimybę Pirkėjui patikrinti prekių aktyvavimą. Šalių pasirašytas Prekių perdavimo-priėmimo aktas yra pagrindas PVM sąskaitai faktūrai išrašyti. Pirkėjas per 5 (penkias) darbo dienas nuo Pardavėjo nuorodos pateikimo į gamintojo internetinę prieigą, kuri įgalina produkto kodo pagalba patikrinti suteiktą prekių aktyvavimą internetiniame puslapyje ir pasirašyto prekių perdavimo-priėmimo akto gavimo dienos pasirašo prekių perdavimo-priėmimo aktą, arba raštu informuoja Pardavėją apie atsisakymą pasirašyti prekių perdavimo-priėmimo aktą, nurodydama trūkumus ir jų pašalinimo protingą terminą;

3.1.4. kartu su prekėmis pateikti Pirkėjui visą būtiną dokumentaciją bei konsultuoti Pirkėją kitais klausimais;

3.1.5. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Pirkėjo paskirtu atstovu palaikymą, ir apie jį raštu informuoti Pirkėją;

3.1.6. nedelsdamas, bet ne vėliau kaip per 3 (tris) darbo dienas, raštu informuoti Pirkėją:

3.1.6.1. jei laiku negali pristatyti prekių;

3.1.6.2. apie pasikeitusius savo rekvizitus, teisinį statusą, paskirtą atstovą.

3.1.7. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.1.8. laikytis Lietuvos Respublikos civilinio kodekso (toliau – CK) bei kitų, su Pardavėju sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Pardavėjo specialistai, darbuotojai bei atstovai jų laikytųsi. Pardavėjas garantuoja Pirkėjui ir/ar tretiesiems asmenims nuostolių atlyginimą, jei Pardavėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Pirkėjui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai.

3.2. Pirkėjas įsipareigoja:

3.2.1. per 5 (penkias) darbo dienas nuo Pardavėjo nuorodos pateikimo į gamintojo internetinę prieigą, kuri įgalina produkto kodo pagalba patikrinti suteiktą prekių aktyvavimą internetiniame puslapyje ir pasirašyto prekių perdavimo-priėmimo akto gavimo dienos pasirašyti prekių perdavimo-priėmimo aktą, arba raštu informuoti Pardavėją apie atsisakymą pasirašyti prekių perdavimo-priėmimo aktą, nurodydamas trūkumus ir jų pašalinimo protingą terminą;

3.2.2. sumokėti už Sutarties ir Sutarties 1 priede nurodytus reikalavimus atitinkančias prekes, Sutartyje nustatyta tvarka ir sąlygomis;

3.2.3. teikti Pardavėjui Sutarčiai vykdyti pagrįstai reikalingą turimą informaciją;

3.2.4. nedelsdamas, bet ne vėliau kaip per 3 (tris) darbo dienas, raštu pranešti Pardavėjui apie pasikeitusius savo rekvizitus, teisinį statusą, paskirtą atstovą;

3.2.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo.

3.3. Šalys įsipareigoja laikytis konfidencialumo įsipareigojimų. Konfidencialia informacija laikoma informacija, kurią Šalis pažymėjo ar kitaip raštu nurodė kaip privačią ar konfidencialią arba informaciją, kurią remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų šalių veikla bei šios Sutarties vykdymu. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai šaliai. Per 5 (penkias) darbo dienas nuo Sutarties įsigaliojimo dienos, Pardavėjas turi pateikti Pirkėjui jo specialistų, vykdysiančių Sutartį, pasirašytus konfidencialumo pasižadėjimus (Sutarties 2 priedas). Jei Pardavėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas

3.4. Kiti Šalių įsipareigojimai nurodyti Sutarties priede.

**4. ŠALIŲ TEISĖS**

4.1. Pardavėjas turi teisę:

4.1.1. reikalauti, kad Pirkėjas priimtų Sutarties ir Sutarties 1 priedo reikalavimus atitinkančiasprekes, arba atsisakyti vykdyti Sutartį, jei Pirkėjas, pažeisdamas savo įsipareigojimus, nepriima ar atsisako priimti Sutarties ir Sutarties 1 priedo reikalavimus atitinkančias prekes;

4.1.2. reikalauti iš Pirkėjo sumokėti už Sutarties ir Sutarties 1 priedo reikalavimus atitinkančias prekes Sutartyje nurodyta tvarka, sąlygomis ir terminais.

4.2. Pirkėjas turi teisę:

4.2.1. nemokėti už prekes, jei pateikta neteisinga PVM sąskaita faktūra (kol bus išsiaiškinta su Pardavėju ir bus pateikta teisinga PVM sąskaita faktūra);

4.2.2. nustatęs trūkumus, sulaikyti apmokėjimą bei reikalauti, kad Pardavėjas neatlygintinai pašalintų trūkumus per Pirkėjo nustatytą protingą terminą ir (arba) atlygintų nuostolius, susijusius su netinkamu Sutarties vykdymu.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Pardavėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys. Pardavėjui taip pat tenka prekės atsitiktinio žuvimo rizika iki prekių perdavimo–priėmimo akto pasirašymo momento.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PARDAVĖJO TEISĖ PASITELKTI TREČIUOSIUS ASMENIS (SUBTIEKIMAS)**

6.1. Pardavėjas Sutarties vykdymui gali pasitelkti:

6.1.1. savo pasiūlyme nurodytus subtiekėjus, kuriais grindžiama Pardavėjo kvalifikacija;

6.1.2. kitus subtiekėjus, jeigu pasiūlymo pateikimo metu jie buvo žinomi.

6.2.Tuo atveju, jei pasiūlymo pateikimo metu Pardavėjui nebuvo žinomi kiti subtiekėjai, Pardavėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties ar Sutarties etapo, kurio veiklas vykdys numatomas pasitelkti subtiekėjas, vykdymo pradžios Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pardavėjas privalo informuoti Pirkėją apie minėtos informacijos pasikeitimus visu Sutarties vykdymo metu. Subtiekėjo pasitelkimas nekeičia Pardavėjo atsakomybės dėl Sutarties įvykdymo. Pardavėjas gali pakeisti subtiekėjus, jeigu sutarties vykdymo metu jie:

6.2.1. netinkamai vykdo įsipareigojimus Pardavėjui, nepajėgūs vykdyti įsipareigojimų Pardavėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.2.2. Pardavėjo pasiūlyme nurodyto subtiekėjo, kuriuo grindžiama Pardavėjo kvalifikacija, padėtis atitinka bent vieną VPĮ 46 straipsnyje nustatytų pašalinimo pagrindų.

6.3. Apie ketinimą keisti subtiekėjus Pardavėjas iš anksto raštu turi informuoti Pirkėją, nurodydamas subtiekėjų pakeitimo priežastis ir būsimus subtiekėjus, kitus ūkio subjektus. Pasitelkdamas ir vėliau keisdamas subtiekėjus Pardavėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui.

6.4. Subtiekėjai gali būti keičiami tik gavus rašytinį Pirkėjo sutikimą.

6.5. Dėl Sutarties pobūdžio tiesioginis atsiskaitymas su subtiekėjais nenumatomas.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas privalo būti užtikrintas pateikiant Lietuvos Respublikoje ar užsienio valstybėje registruoto banko ar kredito unijos garantiją (originalą) arba Lietuvos Respublikoje ar užsienyje registruotos draudimo bendrovės laidavimo raštą. Sutarties įvykdymo užtikrinimo vertė turi būti ne mažesnė kaip 5 (penki) procentai nuo Sutarties kainos be PVM.

7.2. Sutarties įvykdymo užtikrinimas turi būti pateiktas ne vėliau kaip per 5 (penkias) darbo dienas po Sutarties pasirašymo ir turi galioti visą Sutarties vykdymo laikotarpį. Sutarties įvykdymo užtikrinimo dokumentai, Pardavėjui paprašius, grąžinami per 14 (keturiolika) dienų po Sutarties įvykdymo užtikrinimo galiojimo termino pabaigos ir/ar tinkamai įvykdžius Sutartyje numatytus įsipareigojimus.

7.3. Jei Pardavėjas nevykdo ar netinkamai vykdo sutartinius įsipareigojimus, nesusijusius su Sutartyje nurodytais terminais, moka Pirkėjui 3 (trijų) procentų dydžio baudą nuo Sutarties kainos be PVM.

7.4. Jei Pardavėjas nevykdo savo sutartinių įsipareigojimų Sutartyje nurodytais terminais, Pirkėjas turi teisę be oficialaus įspėjimo ir nesumažindamas kitų savo teisių gynimo būdų, pradėti skaičiuoti 0,04 (keturių šimtųjų) procento dydžio delspinigius nuo laiku nepateiktų ir neaktyvuotų prekių kainos be PVM už kiekvieną uždelstą dieną.

7.5. Sutarties 7.3 ir 7.4 papunkčiuose nurodytais atvejais Pirkėjas turi teisę pasinaudoti Sutarties 7.1 papunktyje nurodytu Sutarties įvykdymo užtikrinimu.

**8. SUTARTIES VYKDYMO SUSTABDYMAS**

8.1. Esant svarbioms aplinkybėms, nepriklausančiomis nuo Pardavėjo valios, dėl kurių Pardavėjas negali vykdyti savo Sutartinių įsipareigojimų ir/arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teises aktui, kuris turi įtakos šios Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuri kitas Pirkėjas), Pirkėjas turi teisę sustabdyti prekių tiekimą.

8.2. Atsiradus aplinkybėms, dėl kurių Pardavėjas negali vykdyti Sutartinių įsipareigojimų, tiekėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo tiekėjo. Išnykus aplinkybėms, trukdžiusioms Pardavėjui vykdyti sutartinius įsipareigojimus, sustabdytas prekių pristatymo terminas atnaujinamas.

8.3. Sutartinių įsipareigojimų vykdymo sustabdymo terminas – iki 6 (šešių) savaičių.

8.4. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą bei pridedant dokumentus, patvirtinančius sustabdymo pagrindą (jeigu tokie yra).

8.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Sutartinių įsipareigojimų įvykdymo pabaigos.

8.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, prekių tiekimo terminas pratęsiamas tokiam laikotarpiui, kuriam jis buvo sustabdytas.

**9. SUTARTIES GALIOJIMAS**

9.1. Sutartis įsigalioja nuo Sutarties pasirašymo ir vieno iš Sutarties įvykdymo užtikrinimų, nurodytų Sutarties 7.1 papunktyje, pateikimo dienos ir galioja iki visiško Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

9.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

9.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

9.3.1. Pirkėjo mokėjimo prievolės termino praleidimas daugiau kaip 30 (trisdešimt) dienų;

9.3.2. netinkamos kokybės, t. y. Sutarties reikalavimų neatitinkančių prekių patiekimas ir aktyvavimas;

9.3.3. Pardavėjo prekių pristatymo prievolės termino praleidimas daugiau kaip 30 (trisdešimt) dienų.

9.4. Pirkėjas turi teisę vienašališkai nutraukti Sutartį pranešęs Pardavėjui prieš 30 (trisdešimt) dienų. Šiuo atveju Pirkėjas privalo sumokėti Pardavėjui kainos dalį, proporcingą pristatytoms ir aktyvuotoms Prekėms ir atlyginti kitas protingas išlaidas, kurias Pardavėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Pirkėjo momento. Pardavėjas turi teisę vienašališkai nutraukti Sutartį tik dėl svarbių priežasčių, apie tai pranešęs Pirkėjui raštu prieš 30 (trisdešimt) dienų. Šiuo atveju Pardavėjas privalo visiškai atlyginti Pirkėjui jos patirtus nuostolius.

9.5. Sutartis bet kada gali būti nutraukta raštišku abiejų Šalių susitarimu, VPĮ 90 straipsnio nustatytais atvejais ir tvarka bei kitų teisės aktų numatytais atvejais.

**10. KITOS SĄLYGOS**

10.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir VPĮ 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

10.2. Pirkėjas atsakingu už Sutarties vykdymą asmeniu skiria Aliką Jakimovą, Informatikos ir ryšių departamento prie Lietuvos Respublikos vidaus reikalų ministerijos Sistemų infrastruktūros administravimo skyriaus kompiuterių sistemų administratorius ([alikas.jakimovas@vrm.lt](mailto:alikas.jakimovas@vrm.lt), tel. (8 5) 271 7992). Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

10.3. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

10.4. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

10.5. Sutarčiai aiškinti ir ginčams spręsti taikoma Lietuvos Respublikos teisė.

10.6. Šalių tarpusavio santykiai, neaptarti Sutartyje, reguliuojami CK ir kitų teisės aktų nustatyta tvarka.

10.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

10.8. Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Šaliai.

10.9. Sutarties neatskiriami priedai:

10.9.1. Sutarties 1 priedas – Techninė specifikacija, 5 lapai;

10.9.2. Sutarties 2 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai;

10.9.3. Sutarties 3 priedas – Pardavėjo pasiūlymas, 15 lapų.

**11. ŠALIŲ REKVIZITAI**

|  |  |
| --- | --- |
| **PIRKĖJAS**  **Informatikos ir ryšių departamentas prie Lietuvos Respublikos vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 7177  Faks. (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Projekto sąskaita  Luminor Bank AS  Banko kodas 40100  A. s. LT33 4010 0510 0521 9469  Direktoriaus pavaduotoja,  atliekanti direktoriaus funkcijas  A. V.  Alvyda Pupkovienė | **PARDAVĖJAS**  **Ūkio subjektų grupė, sudaryta iš UAB „Blue Bridge MSP“ ir UAB „Blue Bridge“, atstovaujama atsakingojo partnerio UAB „Blue Bridge MSP“**  Duomenys kaupiami ir saugomi Juridinių asmenų registre, kodai  Blue Bridge MSP 301489547  PVM mokėtojo kodas LT100003708514  J. Jasinskio g. 16A, 03163 Vilnius  Tel. (8 5) 252 6060  El. paštas: info@bluebridge.lt  A. s. LT89 2140 0300 028 5128  Luminor Bank AS  Banko kodas 40100  Direktorius  A. V.  Dalius Butkus |